sukhrobnurali/uzbek-legal-corpus huggingface dataset:
TIJORAT BANKLARIDA LIZING OPERATSIYALARINI AMALGA OShIRISh VA ULARNING BUXGALTERIYA HISOBINI YURITISh TARTIBI TOʻGʻRISIDAGI NIZOMGA OʻZGARTIRISh KIRITISh HAQIDA
(resolution, 2023-02-28)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonunining (Oʻzbekiston Respublikasi Oliy Majlisi Axborotnomasi, 1995-y., 12-son, 247-modda) 7 va 17-moddalariga hamda Oʻzbekiston Respublikasi Soliq kodeksining (Oʻzbekiston Respublikasi qonun hujjatlari toʻplami, 2007-y., 52 (I)-son) 144-moddasiga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2006-yil 21-oktabrdagi 25/6-son qarori (roʻyxat raqami 1648, 2006-yil 27-dekabr) (Oʻzbekiston Respublikasi qonun hujjatlari toʻplami, 2006-y., 51-52-son) bilan tasdiqlangan “Tijorat banklarida lizing operatsiyalarini amalga oshirish va ularning buxgalteriya hisobini yuritish tartibi toʻgʻrisida”gi nizomning 16-bandi birinchi xatboshisidagi “Oʻzbekiston Respublikasi Soliq kodeksining 23-moddasining toʻrtinchi qismida belgilangan” soʻzlari “Oʻzbekiston Respublikasi Soliq kodeksining 144-moddasi uchinchi qismida belgilangan” soʻzlari bilan almashtirilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
USTYURT MINTAQASIDAGI ShoXPAXTA KONINI QOʻSHIMCHA OCHISH BOʻYICHA MAHSULOT TAQSIMOTIGA OID BITIMNI AMALGA OSHIRIB BORISHGA OID QOʻSHIMCHA CHORA-TADBIRLAR TOʻGʻRISIDA
(resolution, 2009-08-25)

2004-yil 14-aprelda “Oʻzbekneftgaz” Milliy xolding kompaniyasi hamda “Zarubejneftegaz” yopiq aksiyadorlik jamiyati (Rossiya) va “Gaz Project Development Central Asia AG” kompaniyasidan (Shveysariya) iborat tarkibdagi konsorsium oʻrtasida tuzilgan Shoxpaxta konini qoʻshimcha ochish boʻyicha mahsulot taqsimoti toʻgʻrisidagi bitim doirasida texnik-iqtisodiy koʻrsatkichlarni maqbullashtirish maqsadida: 1. Muzokaralar yakunlari boʻyicha 2004-yil 14-aprelda “Oʻzbekneftgaz” Milliy xolding kompaniyasi bilan “Zarubejneftegaz” yopiq aksiyadorlik jamiyati (Rossiya) va “Gaz Project Development Central Asia AG” kompaniyasidan (Shveysariya) iborat tarkibdagi konsorsium oʻrtasida tuzilgan Shoxpaxta konini qoʻshimcha ochish boʻyicha mahsulot taqsimoti toʻgʻrisidagi Bitimga 2009-yil 1-yanvardan tabiiy gazning yer qaʼridan foydalanganlik uchun soliq stavkasini 18,5 foizdan 30 foizgacha oshirishni nazarda tutuvchi 1-son Qoʻshimcha bitim imzolanganligi maʼlumot uchun qabul qilinsin. 2. “Oʻzbekneftgaz” Milliy xolding kompaniyasi boshqaruvi raisiga Shoxpaxta konini qoʻshimcha ochish boʻyicha mahsulot taqsimoti toʻgʻrisidagi Bitimga 1-son Qoʻshimcha bitimni Oʻzbekiston Respublikasi nomidan imzolash vakolati berilsin. 4. Mazkur qarorning ijrosini nazorat qilish Oʻzbekiston Respublikasi Bosh vaziri oʻrinbosari E.R. Shoismatov zimmasiga yuklansin.
2009 YILDA SANOAT KOOPERATSIYASI ASOSIDA TAYYOR MAHSULOTLAR, BUTLOVChI BUYuMLAR VA MATERIALLAR IShLAB ChIQARIShNI MAHALLIYLAShTIRISh DASTURIGA TUZATIShLAR KIRITISh TOʻGʻRISIDA
(resolution, 2021-02-22)

Vazirlar Mahkamasining “Mahalliylashtirish dasturiga tuzatishlar kiritish mexanizmini soddalashtirishga doir qoʻshimcha chora-tadbirlar toʻgʻrisida” 2009-yil 2-apreldagi 94-son qaroriga muvofiq hamda raqobatbardosh eksportga yoʻnaltirilgan va importning oʻrnini bosadigan mahsulotlar ishlab chiqarishni yanada ragʻbatlantirish, tarmoq ichidagi va tarmoqlararo sanoat kooperatsiyasini, shu jumladan kichik biznes subyektlari bilan respublikaning yirik korxonalari oʻrtasidagi kooperatsiyani mustahkamlash maqsadida Vazirlar Mahkamasi qaror qiladi: 1. Sanoat kooperatsiyasi asosida tayyor mahsulotlar, butlovchi buyumlar va materiallar ishlab chiqarishni mahalliylashtirish dasturini amalga oshirishni taʼminlash boʻyicha Maxsus komissiyaning Oʻzbekiston Respublikasi Prezidentining 2009-yil 27-yanvardagi PQ-1048-son qarori bilan maʼqullangan 2009-yilda sanoat kooperatsiyasi asosida tayyor mahsulotlar, butlovchi buyumlar va materiallar ishlab chiqarishni mahalliylashtirish dasturiga (keyingi oʻrinlarda Mahalliylashtirish dasturi deb yuritiladi) tuzatishlar kiritish toʻgʻrisidagi qarori maʼqullansin, unda quyidagilar nazarda tutiladi: Mahalliylashtirish dasturiga 2a-ilovaga butlovchi uzellar va detallar ishlab chiqarishni mahalliylashtirishning 1-ilovaga* muvofiq yangi loyihalarini kiritish; Mahalliylashtirish dasturiga 3a-ilovaga mahsulotlarning tayyor turlarini, xomashyo va materiallarni ishlab chiqarishni mahalliylashtirishning 2-ilovaga* muvofiq yangi loyihalarini kiritish; Mahalliylashtirish dasturidan korxonalar tugatilganligi, mahalliylashtirishning prognoz darajasi taʼminlanmaganligi, shuningdek ishlab chiqarilayotgan mahsulotning narxi va sifati boʻyicha raqobatbardoshli emasligi munosabati bilan 3-ilovaga* muvofiq loyihalarni chiqarish. 2. Belgilansinki, ushbu qarorga muvofiq Mahalliylashtirish dasturiga kiritilgan korxonalarga Oʻzbekiston Respublikasi Prezidentining “2009-yilda sanoat kooperatsiyasi asosida tayyor mahsulotlar, butlovchi buyumlar va materiallar ishlab chiqarishni mahalliylashtirish dasturi toʻgʻrisida” 2009-yil 27-yanvardagi PQ-1048-son qarorining 3-bandida nazarda tutilgan imtiyozlar bojxona toʻlovlari boʻyicha — ushbu qaror qabul qilingan paytdan boshlab, soliqlar boʻyicha esa — 2009-yil 1-sentabrdan boshlab qoʻllaniladi. 3. Oʻzbekiston Respublikasi Iqtisodiyot vazirligi yangi loyihalarning tashabbuskorlari bilan birgalikda ikki hafta muddatda 1 va 2-ilovalarga muvofiq mahalliylashtiriladigan mahsulotlar ishlab chiqarishni tashkil etish va ularni ishlab chiqarishning prognoz hajmlarini bajarish jadvallarini tasdiqlasin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
VAZIRLAR MAHKAMASINING “NAVOIY” ERKIN INDUSTRIAL-IQTISODIY ZONASI FAOLIYATINI TARTIBGA SOLISh ChORA-TADBIRLARI TOʻGʻRISIDA” 2009 YIL 9 APRELDAGI 105-SON QARORIGA OʻZGARTIRISh KIRITISh HAQIDA
(resolution, 2021-02-22)

“Navoiy” erkin industrial-iqtisodiy zonasi turar joy kompleksining chegaralari oʻzgarishi va yer maydoni koʻpayishi munosabati bilan Vazirlar Mahkamasi qaror qiladi: 1. Vazirlar Mahkamasining “Navoiy” erkin industrial-iqtisodiy zonasi faoliyatini tartibga solish chora-tadbirlari toʻgʻrisida” 2009-yil 9-apreldagi 105-son qarorining 2-bandi (Oʻzbekiston Respublikasi QT, 2009-y., 4-son, 28-modda) quyidagi tahrirda bayon qilinsin: “2. Navoiy viloyati hokimligi: Navoiy viloyatining Karmana tumanidagi “Doʻstlik” agrofirmasining 300, 302, 303, 313, 314, 317, 318, 319, 329, 336, 337, 338, 343, 344 konturlarida joylashgan, doimiy egalik qilinadigan 120,96 gektar yer uchastkasini belgilangan tartibda ajratsin hamda turar joy kompleksi qurish uchun Koreyaning “KOREAN AIR” kompaniyasiga doimiy foydalanishga bersin; yer uchastkasiga boʻlgan huquqni tasdiqlovchi hujjatlarning belgilangan tartibda rasmiylashtirilishini taʼminlasin”. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S.Azimov zimmasiga yuklansin.
OʻZBEKISTON ALOQA VA AXBOROTLAShTIRISh AGENTLIGI TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2012-12-19)

“Pochta aloqasi toʻgʻrisida”gi Oʻzbekiston Respublikasi Qonuniga oʻzgartish va qoʻshimchalar kiritish haqida” 2009-yil 22-apreldagi OʻRQ-211-son Oʻzbekiston Respublikasi Qonuniga muvofiq Vazirlar Mahkamasi qaror qiladi: 1. Vazirlar Mahkamasining 2004-yil 7-maydagi 215-son qarori (Oʻzbekiston Respublikasi QT, 2004-y., 5-son, 47-modda) bilan tasdiqlangan Oʻzbekiston aloqa va axborotlashtirish agentligi toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N.Aripov zimmasiga yuklansin. 9-bandda: a) beshinchi xatboshi quyidagi tahrirda bayon qilinsin: “pochta toʻlovining davlat belgilari namunalarini tasdiqlaydi va pochta markalarini nashr etish, ularni muomalaga kiritish va muomaladan olib qoʻyish tartibini belgilaydi”; b) quyidagi mazmundagi yettinchi — oʻninchi xatboshi qoʻshilsin: “pochta toʻlovining davlat belgilari davlat kolleksiyalarini shakllantiradi; frankiroval mashinalardan foydalanish tartibini belgilaydi; pochta aloqasi milliy operatori xodimining formali kiyimi va koʻkrak nishonini tasdiqlash hamda kiyish tartibini belgilaydi; pochta aloqasi operatorlari va provayderlarining pochta, xat va joʻnatmalar hamda pul mablagʻlari tashish uchun foydalaniladigan transport vositalariga joylashtiriladigan maxsus farqlovchi belgilarni tasdiqlaydi”; yettinchi—qirq toʻrtinchi xatboshi tegishli ravishda oʻn birinchi — qirq sakkizinchi xatboshi deb hisoblansin.
BUXORO DAVLAT UNIVERSITETI HAMDA BUXORO OZIQ-OVQAT VA YENGIL SANOAT TEXNOLOGIYA INSTITUTI HUZURIDA IQTIDORLI BOLALAR UChUN IXTISOSLAShTIRILGAN MAKTAB-INTERNATLAR BAZASIDA AKADEMIK LITSEYLAR TAShKIL ETISh TOʻGʻRISIDA
(resolution, 2021-02-22)

Buxoro viloyati yoshlarining sifatli, chuqurlashtirilgan, kasbiy yoʻnaltirilgan taʼlim olishga boʻlgan ehtiyojini taʼminlash maqsadida Vazirlar Mahkamasi qaror qiladi: 1. Buxoro viloyati hokimligi, Oʻzbekiston Respublikasi Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi hamda Xalq taʼlimi vazirligining 2009/2010 oʻquv yilidan boshlab: Buxoro davlat universiteti huzurida — Qorakoʻl tumanidagi 1-son iqtidorli bolalar uchun ixtisoslashtirilgan maktab-internat bazasida; Buxoro oziq-ovqat va yengil sanoat texnologiya instituti huzurida — Qorovulbozor tumanidagi 8-son iqtidorli bolalar uchun ixtisoslashtirilgan maktab-internat bazasida akademik litseylar tashkil etish toʻgʻrisidagi taklifiga rozilik berilsin. 2. Oʻzbekiston Respublikasi Xalq taʼlimi vazirligi, Davlat mulki qoʻmitasi va Buxoro viloyati hokimligi bir oy muddatda ularning bazasida akademik litseylar tashkil etilayotgan iqtidorli bolalar uchun ixtisoslashtirilgan maktab-internatlarning bino va inshootlari, moddiy-texnika vositalari, oʻquv uskunalari va boshqa mol-mulki belgilangan tartibda tekin asosda Oʻzbekiston Respublikasi Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi balansiga berilishini taʼminlasinlar. 3. Oʻzbekiston Respublikasi Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi: akademik litseylar yuqori malakali pedagog kadrlar bilan butlanishini taʼminlasin; akademik litseylar oʻqituvchilar tarkibining belgilangan tartibda malakasi oshirilishi va ularning qayta tayyorlanishini tashkil etsin; akademik litseylarda taʼlim yoʻnalishlari taqdimotlarini, shuningdek “Ochiq eshiklar kunlari”ni tashkil etsin. 4. Oʻzbekiston Respublikasi Xalq taʼlimi vazirligi ularning bazasida akademik litseylar tashkil etilayotgan iqtidorli bolalar uchun ixtisoslashtirilgan maktab-internatlar oʻquvchilari yaqinda joylashgan boshqa umumtaʼlim maktablariga qayta taqsimlanishini taʼminlasin. 5. Oʻzbekiston Respublikasi Moliya vazirligi 2009-yil uchun tasdiqlangan Davlat budjeti parametrlariga ushbu qarordan kelib chiqadigan tegishli oʻzgartirishlar kiritsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S.Qosimov zimmasiga yuklansin.
MAJBURIY TARTIBDA SERTIFIKATLANADIGAN MAHSULOT TURLARI ROʻYXATIGA QOʻShIMChALAR KIRITISh TOʻGʻRISIDA
(resolution, 2021-02-22)

Isteʼmolchilarning sogʻligʻini muhofaza qilishni kuchaytirish va ularning huquqlarini himoya qilish, oziq-ovqat mahsulotlarining sifati va xavfsizligini nazorat qilish darajasini oshirish maqsadida Vazirlar Mahkamasi qaror qiladi: 1. Vazirlar Mahkamasining 2004-yil 6-iyuldagi 318-son qarori (Oʻzbekiston Respublikasi QT, 2004-y., 7-son, 63-modda) bilan tasdiqlangan Majburiy tartibda sertifikatlanadigan mahsulot turlari roʻyxatiga ilovaga muvofiq qoʻshimchalar kiritilsin. 2. Vazirliklar va idoralar bir oy muddatda idoraviy normativ-huquqiy hujjatlar ushbu qarorga muvofiqlashtirilishini taʼminlasinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari U.U. Rozuqulov zimmasiga yuklansin. 1. 30-pozitsiyadan keyin quyidagi mazmundagi 30-1-pozitsiya qoʻshilsin. 2. Izohga quyidagi mazmundagi xatboshi qoʻshilsin: “** faqat oziq-ovqat sanoatida, farmatsevtika mahsulotlari va mollar uchun ozuqa ishlab chiqarishda qoʻllaniladiganlari”.
OʻZBEKISTON RESPUBLIKASI HUKUMATINING DAVLAT AXBOROT RESURSLARINI HAMDA INTERAKTIV DAVLAT XIZMATLARINI HISOBGA OLIShNI TAKOMILLAShTIRIShGA OID AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2017-09-25)

Davlat axborot resurslarini hamda interaktiv davlat xizmatlarini hisobga olishni takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Vazirliklar va idoralar, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari: tegishli davlat axborot resurslari hamda interaktiv davlat xizmatlari shakllantirilishini, ulardan foydalanilishini va ularning oʻz vaqtida qoʻllab-quvvatlanishini va yangilanishini taʼminlasinlar; zaruriyatga koʻra davlat organlarining ishlatilayotgan axborot tizimlarini belgilangan tartibda roʻyxatdan oʻtkazsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin. 1. Vazirlar Mahkamasining “Davlat axborot resurslari hamda ularni shakllantirish, ulardan foydalanish va ularni qoʻllab-quvvatlash uchun masʼul boʻlgan davlat organlari roʻyxatini tasdiqlash toʻgʻrisida” 2006-yil 20-fevraldagi 27-son qarorida (Oʻzbekiston Respublikasi QT, 2006-y., 2-son, 11-modda): a) 2-bandning uchinchi xatboshi quyidagi tahrirda bayon qilinsin: “Oʻzbekiston aloqa va axborotlashtirish agentligiga keyinchalik Roʻyxatga kiritish uchun yil mobaynida shakllantirilgan davlat axborot resurslari boʻyicha axborot kiritsinlar”; b) 3-banddagi “har yili 1-fevralgacha” soʻzlari chiqarib tashlansin; v) Davlat axborot resurslari hamda ularni shakllantirish, ulardan foydalanish va ularni qoʻllab-quvvatlash uchun masʼul boʻlgan davlat organlari roʻyxatida: 4-pozitsiyadan keyin quyidagi mazmundagi 4-1 — 4-3-pozitsiyalar qoʻshilsin: 36-1-pozitsiyadan keyin quyidagi mazmundagi 36-2-pozitsiya qoʻshilsin: 39-pozitsiyadan keyin quyidagi mazmundagi 39-1-39-2-pozitsiyalar qoʻshilsin: quyidagi mazmundagi 51-2-pozitsiya qoʻshilsin: 83-pozitsiyadan keyin quyidagi mazmundagi 83-1 — 83-3-pozitsiyalar qoʻshilsin: quyidagi mazmundagi 116 — 123-pozitsiyalar qoʻshilsin:
OʻZBEKISTON RESPUBLIKASI PREZIDENTINING “2007 — 2011 YILLARDAGI DAVRDA QURILISh MATERIALLARI SANOATI KORXONALARINI MODERNIZATSIYA QILISh, TEXNIKAVIY VA TEXNOLOGIK QAYTA JIHOZLASh DASTURI TOʻGʻRISIDA” 2007-YIL 1 IYuNDAGI PQ-646-SON QARORIGA QOʻShIMChA KIRITISh TOʻGʻRISIDA
(resolution, 2020-09-28)

Oʻzbekiston Respublikasi Prezidentining “Devorbop materiallar ishlab chiqarishni koʻpaytirishni ragʻbatlantirish va sifatini yaxshilash borasidagi qoʻshimcha chora-tadbirlar toʻgʻrisida” 2009-yil 19-iyundagi PQ-1134-son qaroriga muvofiq: 1. Oʻzbekiston Respublikasi Prezidentining “2007 — 2011-yillardagi davrda qurilish materiallari sanoati korxonalarini modernizatsiya qilish, texnikaviy va texnologik qayta jihozlash Dasturi toʻgʻrisida” 2007-yil 1-iyundagi PQ-646-son qaroriga 4-ilovasi uning 1-bandiga berilayotgan quyidagi izoh bilan toʻldirilsin: “Nostandart, tejamsiz pechlarni energiya tejaydigan maxsus texnologiyalarga almashtirmagan, shuningdek solishtirma sarf-xarajatlarning belgilangan normalaridan ortiq hajmda tabiiy gaz isteʼmol qiladigan pishgan gʻisht ishlab chiqaruvchi korxonalarga tabiiy gazning berilishi amaldagi ulgurji narxlar boʻyicha amalga oshiriladi”. 2. Belgilansinki, kiritilayotgan oʻzgartish 2010-yilning 1-yanvaridan boshlab kuchga kiradi. 3. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
QIMMATLI QOGʻOZLAR BILAN BIRJADAN TAShQARI BITIMLARNING HISOB REGISTRI TOʻGʻRISIDAGI NIZOMGA QOʻShIMChA KIRITISh HAQIDA
(order, 2009-08-19)

Oʻzbekiston Respublikasi Vazirlar Mahkamasining 2009-yil 29-yanvardagi 27-sonli “Davlat aktivlarini sotish tartibini yanada takomillashtirish chora-tadbirlari toʻgʻrisida”gi qarori (Oʻzbekiston Respublikasi qonun hujjatlari toʻplami, 2009-y., 6-son, 51-modda) va Oʻzbekiston Respublikasi Vazirlar Mahkamasining 1996-yil 30-martdagi 126-sonli qarori bilan tasdiqlangan “Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi toʻgʻrisida”gi nizomga (Oʻzbekiston Respublikasi Hukumatining qarorlari toʻplami, 1996-y., 3-son, 11-modda) muvofiq buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi bosh direktorining 2009-yil 4-martdagi 2009-18-sonli buyrugʻi (roʻyxat raqami 1919, 2009-yil 9-mart) (Oʻzbekiston Respublikasi qonun hujjatlari toʻplami, 2009-y., 10-11-son, 126-modda) bilan tasdiqlangan “Qimmatli qogʻozlar bilan birjadan tashqari bitimlarning hisob registri toʻgʻrisida”gi nizomning 40-bandi quyidagi mazmundagi xatboshi bilan toʻldirilsin: “Aksiyalarning davlat paketlarini ishonchli boshqarishga bitim (shartnoma) Davlat mulki qoʻmitasi va qonun hujjatlarida belgilangan tartibda ishonchli boshqarish huquqini olgan shaxs oʻrtasida roʻyxatdan oʻtkazilmagan holda tuziladi”. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
DAVLAT EHTIYOJLARI UChUN XARID QILINADIGAN QIShLOQ XOʻJALIK MAHSULOTLARINING HISOB-KITOB JAMGʻARMASI TOMONIDAN AJRATILGAN MABLAGʻLARNI QAYTARISh UChUN GʻALLA VA UN SOTIShDAN TUShAYOTGAN MABLAGʻLARNI AKKUMULATSIYA QILISh TARTIBI TOʻGʻRISIDAGI NIZOMGA OʻZGARTIRISh KIRITISh HAQIDA
(resolution, 2021-08-10)

Oʻzbekiston Respublikasi Prezidentining 2009-yil 30-martdagi PQ-1083-sonli “Qishloq qurilish bank” aksiyadorlik tijorat bankini tashkil etish toʻgʻrisida” (Oʻzbekiston Respublikasi qonun hujjatlari toʻplami, 2009-y., 14-son, 154-modda) va 2009-yil 30-martdagi PQ-1084-sonli “Agrobank” aksiyadorlik tijorat bankini tashkil etish toʻgʻrisida”gi (Oʻzbekiston Respublikasi qonun hujjatlari toʻplami, 2009-y., 14-son, 155-modda) qarorlari hamda Oʻzbekiston Respublikasi Vazirlar Mahkamasining 2009-yil 31-martdagi 89-sonli “Agrobank” aksiyadorlik tijorat banki faoliyatini tashkil etish chora-tadbirlari toʻgʻrisida” (Oʻzbekiston Respublikasi qonun hujjatlari toʻplami, 2009-y., 14-son, 158-modda) va 2009-yil 31-martdagi 90-sonli “Qishloq qurilish bank” aksiyadorlik tijorat bankining faoliyatini tashkil etish va moddiy-texnika bazasini mustahkamlash chora-tadbirlari toʻgʻrisida”gi (Oʻzbekiston Respublikasi qonun hujjatlari toʻplami, 2009-y., 14-son, 159-modda) qarorlariga muvofiq qaror qilamiz: 1. Oʻzbekiston Respublikasi Moliya va Markaziy bankining 2006-yil 19-sentabrda 82, 281-V-sonli qarori bilan tasdiqlangan Davlat ehtiyojlari uchun xarid qilinadigan qishloq xoʻjalik mahsulotlarining hisob-kitob Jamgʻarmasi tomonidan ajratilgan mablagʻlarni qaytarish uchun gʻalla va un sotishdan tushayotgan mablagʻlarni akkumulatsiya qilish tartibi toʻgʻrisidagi nizomga (roʻyxat raqami 1627, 2006-yil 5-oktabr) (Oʻzbekiston Respublikasi qonun hujjatlari toʻplami, 2006-y., 40-son, 404-modda) ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
“DAVLAT EHTIYOJLARI UChUN XARID QILINADIGAN QIShLOQ XOʻJALIK MAHSULOTLARINING HISOB-KITOB JAMGʻARMASI TOʻGʻRISIDAGI NIZOM”GA OʻZGARTIRIShLAR KIRITISh HAQIDA
(resolution, 2018-03-01)

Oʻzbekiston Respublikasi Prezidentining 2009-yil 30-martdagi PQ-1083-sonli “Qishloq qurilish bank” aksiyadorlik tijorat bankini tashkil etish toʻgʻrisida” (Oʻzbekiston Respublikasi qonun hujjatlari toʻplami, 2009-y., 14-son, 154-modda) va 2009-yil 30-martdagi PQ-1084-sonli “Agrobank” aksiyadorlik tijorat bankini tashkil etish toʻgʻrisida”gi (Oʻzbekiston Respublikasi qonun hujjatlari toʻplami, 2009-y., 14-son, 155-modda) qarorlari hamda Oʻzbekiston Respublikasi Vazirlar Mahkamasining 2009-yil 31-martdagi 89-sonli “Agrobank” aksiyadorlik tijorat banki faoliyatini tashkil etish chora-tadbirlari toʻgʻrisida” (Oʻzbekiston Respublikasi qonun hujjatlari toʻplami, 2009-y., 14-son, 158-modda) va 2009-yil 31-martdagi 90-sonli “Qishloq qurilish bank” aksiyadorlik tijorat bankining faoliyatini tashkil etish va moddiy-texnika bazasini mustahkamlash chora-tadbirlari toʻgʻrisida”gi (Oʻzbekiston Respublikasi qonun hujjatlari toʻplami, 2009-y., 14-son, 159-modda) qarorlariga muvofiq qaror qilamiz: 1. Oʻzbekiston Respublikasi Moliya vazirligi va Markaziy banki tomonidan 1999-yil 28-yanvarda tasdiqlangan 10, 116-V-sonli “Davlat ehtiyojlari uchun xarid qilinadigan qishloq xoʻjalik mahsulotlarining hisob-kitob Jamgʻarmasi toʻgʻrisidagi nizom”ga (roʻyxat raqami 612, 1999-yil 28-yanvar) ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
DAVLAT EHTIYOJLARI UChUN XARID QILINADIGAN QIShLOQ XOʻJALIGI MAHSULOTLARI UChUN HISOB-KITOBLAR JAMGʻARMASI MABLAGʻLARI HISOBIDAN TOPShIRILGAN GʻALLA UChUN HISOB-KITOBLARDA TOʻLOVLARNI AMALGA OShIRISh TARTIBIGA OʻZGARTIRIShLAR KIRITISh TOʻGʻRISIDA
(resolution, 2018-08-29)

Oʻzbekiston Respublikasi Prezidentining 2009-yil 30-martdagi PQ-1084-sonli ““Agrobank” aksiyadorlik tijorat bankini tashkil etish toʻgʻrisida”gi qarori (Oʻzbekiston Respublikasi qonun hujjatlari toʻplami, 2009-y., 14-son, 155-modda) hamda Oʻzbekiston Respublikasi Vazirlar Mahkamasining 2009-yil 31-martdagi 89-sonli ““Agrobank” aksiyadorlik tijorat banki faoliyatini tashkil etish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2009-y., 14-son, 158-modda) muvofiq qaror qilamiz: 1. Oʻzbekiston Respublikasi Moliya vazirligi va Markaziy banki tomonidan 1999-yil 8-fevralda 10-04, 115-V-son bilan tasdiqlangan “Davlat ehtiyojlari uchun xarid qilinadigan qishloq xoʻjaligi mahsulotlari uchun hisob-kitoblar jamgʻarmasi mablagʻlari hisobidan topshirilgan gʻalla uchun hisob-kitoblarda toʻlovlarni amalga oshirish tartibi”ga (roʻyxat raqami 657, 1999-yil 1-mart) ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
ISTEʼMOL BOZORINI YoZUV DAFTARLARI BILAN TAʼMINLAShNI TARTIBGA SOLISh ChORA-TADBIRLARI TOʻGʻRISIDA
(resolution, 2021-02-22)

Respublika isteʼmol bozorini, shu jumladan taʼlim muassasalari oʻquvchi va talabalarini “Kadrlar tayyorlash milliy dasturi” talablariga hamda milliy maʼnaviyatimiz va qadriyatlarimizga mos sifatli yozuv daftarlari bilan taʼminlash ishlarini takomillashtirish maqsadida Vazirlar Mahkamasi qaror qiladi: 1. Respublika taʼlim muassasalarini yozuv daftarlari bilan taʼminlashni takomillashtirish boʻyicha kompleks chora-tadbirlar Dasturi (keyingi oʻrinlarda Dastur, deb ataladi) 1-ilovaga muvofiq tasdiqlansin. 2. Dasturda belgilangan tadbirlarning oʻz vaqtida, sifatli bajarilishi uchun tegishli vazirlik va idoralar, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari rahbarlari shaxsan masʼul ekanliklari belgilab qoʻyilsin. 3. Oʻzbekiston matbuot va axborot agentligi Dasturning bajarilishi yuzasidan tegishli monitoring oʻrnatsin va amalga oshirilgan ishlar toʻgʻrisida har oyda Vazirlar Mahkamasiga axborot kiritsin. 4. Vazirlar Mahkamasining 2004-yil 6-iyuldagi 318-son qarori bilan tasdiqlangan Majburiy tartibda sertifikatlanadigan mahsulot turlari roʻyxatiga 2-ilovaga muvofiq qoʻshimcha kiritilsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari A.N. Aripov va R.S. Qosimov zimmasiga yuklansin. Majburiy tartibda sertifikatlanadigan mahsulot turlari roʻyxatiga quyidagi tahrirdagi 40-1 pozitsiya qoʻshilsin: